Мы махуэхэм
Мазаем и 14, махуэку
ЗэгуэкIуахэм я дунейпсо махуэщ
1943 гъэм советыдзэхэм Дон Iус Ростов къалэр нэмыцэ зэрыпхъуакIуэхэм къыIэщIагъэкIыжащ. 2008 гъэ лъандэрэ абы «Зауэ щIыхьым и къалэ» цIэр зэрехьэ.
Мазаем и 14 — 17-хэм Москва щекIуэкIынущ Урысейм и сабий дохутырхэм я ХVII съездыр. Абы хэтыну ирагъэблэгъащ нэгъуэщI къэралхэм щыщ IэщIагъэлI цIэрыIуэхэри.
Кавказым и тхыдэдж, адыгэхэм куэдрэ ятетхыхьа генерал-лейтенант Потто Василий къызэралъхурэ илъэси 177-рэ ирокъу.
Экономикэ щIэныгъэхэм я доктор, профессор, 1997-2000 гъэхэм ДАХ-м и тхьэмадэу щыта Акъбащ Борис къызэралъхурэ илъэс 81-рэ ирокъу.
Техникэ щIэныгъэхэм я доктор, КъБКъУ-м и профессор Батыр Умар и ныбжьыр илъэс 59-рэ ирокъу.
КъБР-м щIыхь зиIэ и журналист Къардэн Маринэ къыщалъхуа махуэщ.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ. Хуабэр махуэм градуси 3 — 5, жэщым 1 — 2 щыхъунущ.
Мазаем и 15, мэрем
Лышх узыр зэуэлIа сабийхэм я дунейпсо махуэщ. Сабийхэм еIэзэ онкологхэм я дунейпсо зэгухьэныгъэм и нэIэм щIэту ирагъэкIуэкI 2003 гъэм щыщIэдзауэ.
Правительствэр связкIэ къызэзыгъэпэщ дзэхэм я махуэщ
1960 гъэм Къэбэрдей-Балъкъэрым и Композиторхэм я зэгухьэныгъэр къызэрагъэпэщащ.
Мазаем и 15 — 16-хэм Москва щызэхэтынущ «Къэрал 20 зыхыхьэ гуп» зэгухьэныгъэм хэтхэм финансхэмкIэ я министрхэмрэ Банк нэхъыщхьэхэм я унафэщIхэмрэ я сессие.
Адыгэ сурэтыщI-скульптор Къалмыкъ Фёдор къызэралъхурэ илъэс 81-рэ ирокъу.
КъБР-м промышленностымкIэ щIыхь зиIэ и лэжьакIуэ Атэлыкъ Анатолэ и ныбжьыр илъэс 62-рэ ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ. Хуабэр махуэм градус 1 — 4, жэщым 0 — 1 щыхъунущ.
